Diari Oficial de la Generalitat Valenciana


Sumari del DOGV 4737, del 22-04-2004 (2004/3334)

Informació pública de les bases de la convocatòria per a la provisió en propietat de quatre places d'administratiu vacants en la plantilla de l'Ajuntament.
-----------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3334


Data del document
:   23-03-2004

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * Catarroja
    * administració local
    * concurs administratiu
    * professió administrativa

Informació pública de les bases de la convocatòria per a la provisió en propietat de quatre places d'administratiu vacants en la plantilla de l'Ajuntament. [2004/M3334]
  
L'Ajuntament de Catarroja va acordar aprovar:
  
Bases de la convocatòria per a la provisió en propietat de quatre places d'administratiu vacants en la plantilla de l'Ajuntament
  
De conformitat amb el que disposa l'article 22 de la Llei 30/1984, de 2 d'agost, de Mesures per a la Reforma de la Funció Pública, modificada per Llei 23/1995, de 10 de març, es proveiran les places descrites a continuació pel procediment de promoció interna.
  
Primera. Objecte de la convocatòria
  
És objecte de la present convocatòria la provisió en propietat, mitjançant el sistema de promoció interna, de quatre places d'administratiu, per transformació de quatre places d'auxiliar administratiu en administratiu.
  
Estes places estan enquadrades en l'escala de l'administració general, subescala administrativa, classificada en el grup C, dotada amb el sou corresponent als funcionaris d'este grup, les pagues extraordinàries, els triennis i els altres emoluments que corresponen a eixa subescala, d'acord amb la legislació vigent.
  
Segona. Normativa aplicable
  
El procés selectiu s'ha d'ajustar al que disposen les presents bases i, en el que estes no preveuen, per la Llei 30/1984, de 2 d'agost; per la Llei 7/1985, de 2 d'abril; pel Reial Decret Administratiu 781/1986, de 18 d'abril, pel Decret Legislatiu de 24 d'octubre de 1995 del Consell de la Generalitat Valenciana i la modificació d'este aprovada per la Llei 8/1995, de 29 de desembre, de la Generalitat Valenciana; pel Decret 33/1999, de 9 de març, del Consell de la Generalitat Valenciana; pel Reial Decret 896/1991, de 7 de juny, pel Reial Decret 364/1995, de 10 de març, i per les altres disposicions legals i reglamentàries aplicables.
  
Tercera. Requisits dels aspirants
  
Per a prendre part en el concurs oposició cal reunir els requisits següents, referits al moment de finalització del termini de presentació d'instàncies:
  
a) Tindre una antiguitat de dos anys, almenys, en la subescala d'auxiliars d'administració general com a funcionaris de carrera.
  
b) Estar en possessió del títol de Batxiller superior, Formació Professional de segon grau o títol equivalent, entre els quals es troba l'accés universitari per a majors de 25 anys, o complir les condicions requerides per a obtindre'l en la data en què acabe el termini de presentació d'instàncies, o comptar amb una antiguitat mínima de 10 anys en un cos o una escala del grup D, o de cinc anys i la superació del curs específic a què es refereix la disposició addicional novena del Reial Decret 364/1995, de 10 de març.
  
Quarta. Sol·licituds
  
Els qui desitgen participar en les proves selectives ho han de sol·licitar, mitjançant el model d'instància normalitzat que figura en estes bases i que es facilitaran a l'Oficina Integrada d'Atenció Ciutadana i en Infoville (www.catarroja.infoville.net). S'hi ha de sol·licitar prendre part en el concurs oposició i els aspirants han de manifestar que reuneixen totes i cada una de les condicions que s'exigeixen en la base 3a. Les sol·licituds s'han de dirigir a l'alcaldessa presidenta de la corporació i s'han de presentar en el Registre General de l'Ajuntament, en el termini de 20 dies hàbils naturals comptadors a partir de l'endemà de la publicació de la present convocatòria en el Diari Oficial de la Generalitat Valenciana.
  
Les instàncies també es poden presentar de la manera que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Per a ser admesos i prendre part en les proves selectives, a més de les circumstàncies personals, els sol·licitants han de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'han de mantindre al llarg de tot el procés selectiu, durant el qual, en qualsevol moment, els aspirants podran ser requerits per a efectuar les comprovacions oportunes, fent constar-hi que són funcionaris, així com la plaça que ocupen en l'actualitat i la titulació acadèmica que posseeixen.
  
De no tindre la titulació requerida per l'article 25 de la Llei 30/1984, de 2 d'agost, per al grup C, hauran de manifestar expressament que compten amb més de 10 anys d'antiguitat en un cos o escala del grup D o amb més de cinc, cas en el qual hauran d'adjuntar a la sol·licitud el document acreditatiu d'haver superat el concurs específic a què es refereix la base tercera.
  
Els mèrits que siguen al·legats per a la fase de concurs hauran de presentar-se numerats amb la sol·licitud fent-hi referència als documents.
  
Cinquena. Admissió d'aspirants
  
Expirat el termini d'admissió d'instàncies, per resolució de l'Alcaldia, s'aprovarà la llista provisional dels aspirants admesos i exclosos, la qual es farà pública en el tauler d'edictes de l'Ajuntament i es concedirà un termini de 10 dies hàbils per a reclamacions. Estes reclamacions, si n'hi haguera, s'acceptaran o es rebutjaran en la resolució per la qual s'aprove la llista definitiva, dictada així mateix per l'Alcaldia Presidència. Les possibles variacions, si n'hi haguera, es publicaran en el tauler d'edictes de l'Ajuntament.
  
En el supòsit de no presentar-se cap reclamació, les llistes provisionals esdevindran automàticament en definitives, la qual cosa s'haurà de fer constar en la resolució de l'Alcaldia, i es publicaran únicament en el tauler d'edictes municipal.
  
Els errors de fet es podran corregir en qualsevol moment, d'ofici o a petició de la persona interessada.
  
En qualsevol cas, i amb l'objecte d'evitar errors, en el supòsit que se'n produïsquen i per a possibilitar l'esmena en temps i forma, les persones interessades hauran de comprovar, fefaentment, no solament que no figuren en la relació d'exclosos, sinó, a més, que els seus noms consten en la d'admesos.
  
Si en algun moment del procés selectiu arribara a coneixement del tribunal que algun dels aspirants no posseeix tots els requisits exigit en estes bases, amb l'audiència prèvia de la persona interessada, se'n proposarà l'exclusió a l'alcaldessa presidenta de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
  
Sisena. Tribunal qualificador
  
S'hi estableixen tribunals diferents i independents encarregats de valorar cada un la part corresponent, de manera que hi haurà:
  
1. Un tribunal qualificador encarregat de valorar la primera fase de l'oposició, consistent en la realització i superació d'un curs de formació. Este tribunal estarà compost pels professors del curs.
  
2. Un altre tribunal qualificador encarregat de valorar el segon exercici de la fase d'oposició, així com de la fase de concurs. Este tribunal estarà compost pels membres següents:
  
Presidenta: la de la corporació o un membre d'esta en qui delegue.
  
Secretari: el de la corporació o un funcionari en qui delegue, amb veu però sense vot.
  
Vocals:
  
- Un representant de la Generalitat Valenciana.
  
- Dos funcionaris de la corporació.
  
- Un funcionari de carrera designat per l'Alcaldia, a proposta de la Junta de Personal.
  
La designació dels membres del tribunal inclourà la dels suplents respectius i es farà pública amb la llista d'admesos i exclosos.
  
L'Ajuntament sol·licitarà als òrgans corresponents la designació dels representants respectius, la qual s'haurà de fer en el termini de 20 dies després de la recepció de la sol·licitud.
  
La composició del tribunal ha de ser predominantment tècnica i els vocals hauran de posseir el nivell de titulació o d'especialització igual o superior a l'exigit per a l'accés a la plaça convocada.
  
El tribunal podrà disposar la incorporació a les seues tasques, per a alguna o algunes de les proves, d'assessors, els quals s'han de limitar a l'exercici de la seua especialitat tècnica, sobre la base de qual col·laboraran amb el tribunal. Quan en els membres del tribunal concórrega alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'hauran d'abstindre d'intervindre-hi i notificar-ho a l'Alcaldia Presidència. Així mateix, els aspirants els podran recusar en la manera prevista en l'article 29 de la citada llei.
  
El tribunal no es podrà constituir ni actuar sense l'assistència de més de la meitat dels integrants, titulars o suplents, indistintament. Així mateix, estan facultats per a resoldre les qüestions que es puguen suscitar durant la realització de les proves, per a adoptar els acords necessaris que garantisquen l'ordre degut en estes en tot allò que no preveuen estes bases, i per a la seua interpretació adequada.
  
Tots els membres del tribunal hi tindran veu i vot, llevat del secretari, que no hi tindrà vot.
  
En cada sessió del tribunal podran participar els membres del tribunal presents en el moment de la constitució i, si n'estan absents, els suplents, però no es podran substituir en la mateixa sessió.
  
Si constituït el tribunal i iniciada la sessió, se n'absenta el president, este haurà de designar, d'entre els vocals, el qui el substituirà durant l'absència.
  
Als efectes del que disposa el Reial Decret 462/2002, de 24 de maig, sobre indemnitzacions per raó del servei, en l'article 30, el tribunal que actua en esta prova selectiva tindrà la categoria segona de les que recull, tant respecte a les assistències dels membres del tribunal com dels assessors i col·laboradors.
  
Si bé els membres del tribunal que impartisquen el curs previ seran indemnitzats per estes jornades a raó de les hores de formació impartides.
  
Setena. Calendari de les proves
  
Consta de:
  
Fase d'oposició
  
La primera part, obligatòria i eliminatòria, que consisteix en la realització i la superació d'un curs de formació en què s'impartiran les matèries pròpies dels temes que figuren en l'annex II de les bases presents.
  
Finalitzat el curs caldrà superar un exercici teòric relacionat amb les matèries impartides en el curs. Per a la realització de l'exercici es disposarà d'un temps màxim de dos hores.
  
La qualificació d'este exercici equivaldrà al 50% de la nota total de la fase d'oposició.
  
La segona part, obligatòria i eliminatòria, consistirà en la realització d'un supòsit pràctic sobre les matèries impartides en el curs, i s'hi disposarà d'un temps màxim de dos hores.
  
La qualificació d'este exercici constituirà l'altre 50% de la nota total de la fase d'oposició.
  
Fase de concurs
  
Consistirà en la valoració dels mèrits aportats per les persones interessades amb la instància, d'acord amb la base quarta d'estes bases.
  
1. Valoració del treball realitzat
  
Per serveis prestats en diverses administracions es valorarà de la manera següent:
  
- CD 14 o inferior: 0,20 x any o fracció superior a sis mesos.
  
- CD 15-16: 0,30 x any o fracció superior a sis mesos.
  
- CD 17: 0,40 x any o fracció superior a sis mesos.
  
Puntuació màxima: 2 punts.
  
2. Mèrits específics
  
Per tindre experiència en llocs de l'administració pública: 0,40 x any o fracció superior a sis mesos. Amb una puntuació màxima de 2 punts.
  
3. Titulacions
  
- Batxiller superior: 0,50
  
- Diplomatura: 1
  
- Llicenciatura: 1,50
  
Puntuació màxima: 1,50 punts.
  
4. Valencià
  
S'hi avaluaran els certificats expedits per la Junta Qualificadora de Coneixements de Valencià i qualsevol altre títol de valencià que puga ser homologat per este organisme, d'acord amb el que disposa l'Ordre de 22 de maig de 1989, de la Conselleria de Cultura, Educació i Ciència (DOGV núm. 1.082 de 09.06.1989). Se n'exclou la valoració de títol de les especialitats o matèries que no estiguen expedits o homologats per l'organisme citat. L'avaluació es farà d'acord amb el detall següent:
  
- Coneixements orals: 0,25
  
- Grau Elemental: 0,50
  
- Grau Mitjà: 0,75
  
- Grau Superior: 1
  
Puntuació màxima: 1 punt
  
5. Altres cursos
  
Per haver realitzat cursos de més de 12 hores relacionats amb l'administració: 0,25 punts per curs.
  
Puntuació màxima: 1 punt.
  
Huitena. Qualificació i valoració dels exercicis
  
Fase d'oposició: La qualificació de les fases d'oposició i concurs seran a càrrec dels diversos tribunals, tal com queda expressat en l'apartat 6 de les presents bases.
  
La qualificació dels exercicis de la fase d'oposició (el de desenvolupament i el pràctic) es valoraran amb un màxim de 6 punts cada un i caldrà un mínim de punts en cada exercici per a aprovar, de manera que en quedaran eliminats els aspirants que no arriben al mínim.
  
En els exercicis teòric i pràctic les qualificacions s'aconseguiran sumant les puntuacions atorgades pels diversos membres del tribunal i dividint el total pel nombre d'assistents, de manera que el coficient serà la qualificació obtinguda en cada exercici. Tanmateix, per a declarar si els aspirants han superat, o no, els exercicis eliminatoris, el tribunal haurà d'actuar de conformitat amb el que preveu l'article 26.4 de la Llei 30/1992, de 26 de novembre, amb el benentés que els suspesos no podran arribar a la puntuació de 3 punts en cada un dels exercicis i els aprovats n'aconseguiran tres o més.
  
Les qualificacions de cada exercici es faran públiques el mateix dia en què s'acorden i s'exposaran en el tauler d'edictes de la corporació.
  
Fase de concurs:
  
La qualificació del concurs serà el resultat de la suma de les puntuacions atorgades pel tribunal a cada mèrit considerat. La valoració dels mèrits en la fase de concurs no podrà, en cap cas, superar el 40% de la puntuació màxima assolible en el concurs oposició, d'acord amb l'article 5.4 del Decret 33/1999 del Govern Valencià.
  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que hagen superat les proves estarà formada pels qui, havent realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis. Esta relació començarà amb l'aspirant que haja obtingut d'esta manera la puntuació més alta i finalitzarà quan el nombre d'inclosos en la llista coincidisca amb el nombre de llocs convocats.
  
La qualificació total dels aspirants s'obtindrà sumant les puntuacions donades en cada prova.
  
Si el nombre d'aspirants relacionats d'esta manera fóra inferior al de places convocades, les no cobertes es declararien desertes. El tribunal no podrà declarar aprovats més aspirants que el total de places que cal cobrir en la convocatòria (total de quatre).
  
El tribunal haurà d'elevar a l'Alcaldia la proposta de nomenament de funcionari a favor dels aspirants aprovats.
  
Novena. Relació d'aprovats
  
Finalitzada la qualificació dels aspirants, el tribunal haurà de publicar la relació d'aprovats per ordre de puntuació, el nombre dels quals no podrà ser superior al de places convocades i haurà d'elevar la citada relació a la Presidència de la corporació perquè esta formule la proposta de nomenament corresponent.
  
Al mateix temps, haurà de trametre a este autoritat l'acta de l'última sessió, en la qual hauran de figurar, per ordre de qualificació, tots els aspirants que, havent superat totes les proves, excedisquen del nombre de places convocades.
  
Els aspirants proposats hauran de presentar a l'Ajuntament, en el termini de 20 dies naturals, comptadors des de la publicació de la llista d'aprovats, els documents acreditatius de les condicions que s'exigeixen en la base segona per a prendre part en el procés selectiu, i que són:
  
a) Certificació acreditativa d'haver prestat almenys dos anys de servei en la plaça de la subescala d'auxiliars d'administració, llevat que això conste en l'expedient personal.
  
b) Còpia autenticada o fotocòpia (acompanyada de l'original per a la compulsa) del títol de Batxiller superior, BUP, Formació Professional de segon grau, accés universitari per a majors de 25 anys o equivalent -si este document haguera sigut expedit després de la data en què finalitzà el termini de presentació d'instàncies, caldrà justificar el moment en què conclogueren els estudis.
  
c) Els qui participen en el procediment selectiu sense comptar amb la titulació que per a accedir al grup C exigeix l'article 25 de la Llei 30/1984, hauran d'acreditar l'antiguitat de 10 anys en el grup D, llevat que això conste en l'expedient personal.
  
Els qui, en el termini indicat i llevat de causes de força major, no presentaren la documentació o, tot i presentar-la, no reuniren els requisits exigits o incorregueren en falsedat, no podran ser nomenats i quedaran anul·lades totes les seues actuacions, sense perjuí de la responsabilitat en què pogueren haver incorregut per falsedat en la instància. En este cas, la proposta del tribunal es considerarà realitzada a favor de qui, havent superat totes les proves, tinguera cabuda en el nombre de places convocades i atorgarà a l'Alcaldia els nomenaments corresponents.
  
Una vegada aprovada la proposta per l'Alcaldia, els opositors nomenats hauran de prendre'n possessió en el termini de 20 dies hàbils, comptadors des de l'endemà de la notificació del nomenament. De no fer-ho en el termini assenyalat sense causa justificada, quedaran en la situació de cessants, i aleshores l'Alcaldia podrà nomenar als qui, havent superat totes les proves, caberen en el nombre de places convocades, amb la presentació prèvia de la documentació preceptiva. Llavors es consideraria feta la proposta de nomenament pel tribunal qualificador a favor d'estos.
  
Deu. Incidències
  
El tribunal queda facultat per a resoldre els dubtes que s'hi presenten i prendre els acords necessaris per al bon ordre de l'oposició en tot allò que no preveuen estes bases.
  
Onze. Recursos
  
Contra les presents bases i la convocatòria corresponent, actes que esgoten la via administrativa, es pot interposar:
  
A. Recurs de reposició, amb caràcter potestatiu, davant de l'òrgan municipal que dictà l'acte. El termini per a interposar el recurs és d'un mes, comptador des de l'endemà de la publicació d'estes bases en el Butlletí Oficial de la Província de València i en el Diari Oficial de la Generalitat Valenciana. Interposat el recurs, no s'hi podrà interposar recurs contenciós administratiu fins que aquell siga resolt expressament o se n'haja produït desestimació per silenci pel transcurs d'un mes, comptador des de la data de la interposició i sense que se n'haja notificat la resolució, cas en el qual quedarà expedita la via contenciosa administrativa.
  
B. Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptadors des de la publicació de les bases en el Butlletí Oficial de la Província de València i en el Diari Oficial de la Generalitat Valenciana, si no s'hi ha interposat el recurs de reposició potestatiu.
  
b) De dos mesos, comptadors des del dia en què es notifique la resolució expressa del recurs de reposició.
  
c) De sis mesos, comptadors després del transcurs d'un mes des de la interposició del recurs de reposició sense que se n'haja notificat resolució expressa.
  
Contra les resolucions i els actes de tràmit que no posen fi a la via administrativa, quan estos últims decidisquen, directament o indirecta, el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, les persones interessades podran interposar el recurs d'alçada en el termini d'un mes davant de l'òrgan superior jeràrquic que nomenà el tribunal.
  
ANNEX II
  
Tema 1. Llei 30/1992, de Bases del Règim Jurídic de les Administracions Públiques i del Procediment Administratiu Comú. Principis generals del procediment administratiu, normes reguladores. Dimensió temporal del procediment administratiu. Dies i hores hàbils. Còmput de terminis. Recepció i registre d'un document.
  
Tema 2. Fases del procediment administratiu general. Obligació a resoldre. Actes presumptes. Certificació d'actes presumptes.
  
Tema 3. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 4. Els procediments de revisió dels actes administratius. Revisió d'ofici d'actes nuls i anul·lables. Revocació.
  
Tema 5. Recursos administratius i jurisdiccionals contra els actes de les corporacions locals. Reclamacions prèvies a l'exercici d'accions civils i laborals.
  
Tema 6. La responsabilitat de l'administració pública.
  
Tema 7. Els drets reals administratius. El domini públic. El patrimoni privat de l'administració.
  
Tema 8. La intervenció administrativa en la propietat privada. L'expropiació forçosa.
  
Tema 9. Les formes de l'activitat administrativa. El foment. La policia.
  
Tema 10. El servei públic. Nocions generals. Els tipus de gestió dels serveis públics.
  
Tema 11. La contractació administrativa de les administracions públiques. Normativa aplicable. Contractes administratius i contractes privats: diferències i règim jurídic.
  
Tema 12. Els contractes administratius típics.
  
Tema 13. Règim local espanyol. Principis constitucionals.
  
Tema 14. El municipi. El terme municipal. La població.
  
Tema 15. Organització municipal. Competències locals.
  
Tema 16. Règim general de les eleccions locals.
  
Tema 17. Ordenances i reglaments de les entitats locals. Classes. Procediment d'elaboració i aprovació.
  
Tema 18. La funció pública local i la seua organització.
  
Tema 19. Drets i deures dels funcionaris públics locals. Incompatibilitats. Règim disciplinari.
  
Tema 20. Drets econòmics dels funcionaris. Drets passius. La Seguretat Social.
  
Tema 21. Selecció del personal de l'administració Local.
  
Tema 22. Plantilles, relacions de llocs de treball, catàlegs, registre de personal i oferta pública d'ocupació.
  
Tema 23. La contractació laboral. Característiques dels diversos tipus de treball.
  
Tema 24. Modificació, suspensió i extinció del contracte de treball.
  
Tema 25. El patrimoni de les entitats locals. Tràfic jurídic, utilització, conservació i defensa.
  
Tema 26. Intervenció administrativa en defensa del medi ambient.
  
Tema 27. Procediment administratiu local. El registre d'entrada i d'eixida. Requisits en la presentació de documents. Comunicacions i notificacions.
  
Tema 28. Funcionament dels òrgans col·legiats locals. Convocatòria i ordre del dia. Requisits de la constitució. Votacions. Actes i certificats d'acords.
  
Tema 29. Instrument de planejament. Procediment d'elaboració i aprovació.
  
Tema 30. Execució dels plans d'ordenació. Actuacions integrades i actuacions aïllades.
  
Tema 31. Intervenció en l'edificació i l'ús del sòl. El procediment d'atorgament de llicències.
  
Tema 32. Consideració econòmica de l'activitat financera. El dret financer. Els subjectes de l'activitat financera.
  
Tema 33. Hisendes locals. Classificació dels ingressos. Ordenances fiscals.
  
Tema 34. Règim jurídic de la despesa pública local.
  
Tema 35. Els pressupostos locals. Comptabilitat i comptes.
  
Tema 36. Qualitat i administració pública: el nou paradigma de gestió, concepte de qualitat, l'administració local com a prestadora de serveis, línies d'actuació des de l'administració.
  
Tema 37. L'assegurament i el control de qualitat: definició i conceptes. El model ISO i la seua implantació. L'aplicació a les empreses de serveis; comparació amb el model de l'EFQM.
  
Tema 38. El model europeu de qualitat total (EFQM): descripció, criteris i l'adaptació al sector públic. Autoavaluació i procés de puntuació.
  
Tema 39. Eines i tècniques per a la qualitat: tècniques per a la descripció i resolució de problemes. Tècniques per a la gestió de la qualitat. Formació del personal.
  
Tema 40. Els grups de millora: definició i conceptes. Utilització i posada en funcionament. Tècniques per a la solució de problemes pels grups de millora.
  
El que es fa públic per a coneixement general dels interessats.